C 152/136
BG
Официален вестник на Европейския съюз
6.4.2022 г.
3.2.
ЕИСК оценява високо постигнатото с Директивата относно енергийната ефективност.
Същевременно Комитетът напълно осъзнава слабостите в колективните усилия на ЕС за намаляване на енергийното потребление. 3.3.
Пандемията от COVID-19 отслаби колективните усилия на ЕС и със сигурност ще има по-нататъшни последици от гледна точка на изпълнението на по-високите цели.
Постигането на индикативните национални приноси ще изисква по-големи усилия от страна на всички държави членки.
ЕИСК препоръчва при необходимост да се съчетаят инструменти, съвместими с добре регулирания пазар, като данъци, акцизи и ограничени, но търгуеми права, като например СТЕ, и регулаторни мерки. 3.4.
ЕИСК отново споделя забележката си, изразена в становището относно Европейския законодателен акт за климата (3), че целта следва да бъде постигането на възможно най-голямо намаление на емисиите на парникови газове на възможно най-ниска социално-икономическа цена.
Трябва да се намери точният баланс, за да бъдат постигнати целите на ЕС на най-ниска обща цена.
Икономическата ефективност на мерките за икономия на енергия обикновено намалява с увеличаване на обема на икономисаната енергия: първоначалните мерки са лесно приложими, но последващите мерки са по-скъпи и дават по-малък резултат.
С предложението следва да се намери баланс и да се гарантира, че не се прехвърлят прекомерни разходи на потребителите на енергия. 3.5.
ЕИСК подкрепя стимулите и инструментите за прилагане на Директивата относно енергийната ефективност, за да се смекчи социалното въздействие на предложението и да се помогне на уязвимите потребители и домакинства, които са особено силно засегнати от COVID-19.
Поради това Комитетът приветства по-специално предложението за създаване на Социален фонд за климата, който следва да осигури допълнителни финансови средства, за да се избегне увеличаването на енергийната бедност, и призовава за спазване на принципа на „справедлив преход“, така че да се вземат предвид различните ситуации в държавите членки. 3.6.
ЕИСК призовава европейските институции да гарантират синергии между инициативите в рамките на пакета „Подготвени за цел 55“.
В случай на значителни изменения в пакета ЕИСК отправя искане към институциите на ЕС да изготвят оценка на въздействието. 3.7.
ЕИСК приветства определена в директивата водеща роля на публичния сектор, който следва да работи за намаляване на потреблението на енергия в службите и сградите.
ЕИСК разбира какво предизвикателство е да се отбележи напредък във всички важни сектори, най-вече транспорта, обществените сгради, ИКТ, териториалното устройство и управлението на водите и отпадъците.
ЕИСК отбелязва със задоволство, че член 6 от директивата разширява обхвата на задължението за саниране, като включва всички публични органи на всички административни равнища и всички аспекти на техните дейности.
ЕИСК подчертава, че това ще изисква достатъчна финансова и техническа помощ, както и обучен персонал.
Поради това в съответствие със становището си относно преформулирането на фискалната рамка на ЕС (4), ЕИСК препоръчва за публичните инвестиции да се прилага „златното правило“, за да се запази производителността и социалната и екологичната основа за благосъстоянието на бъдещите поколения.
ЕИСК насърчава местните и регионалните власти да работят заедно с централните правителства и всички части на строителния сектор, за да постигат синергии и да премахнат ненужните пречки пред изпълнението на целите за саниране. 3.8.
ЕИСК одобрява мерките, които трябва да бъдат приети от публичния сектор в подкрепа на строителния сектор, и по-специално на МСП, както и за разработване и прилагане на нови технологии в рамките на стратегията „Вълна на саниране“.
При обществените поръчки следва да се прилагат критерии като разходна ефективност и икономическа осъществимост, както и критерии за качество и социални критерии, които да продължат да играят роля в други области, за да се гарантират еднакви условия на конкуренция. 3.9.
ЕИСК приветства обвързващия характер на новата цел на ЕС и поради това препоръчва индикативните национални цели да отчитат различните изходни позиции и конкретните национални обстоятелства и потенциала за намаляване на емисиите, включително тези на островните държави членки и островите, както и усилията, положени в съответствие със заключенията на Съвета от декември 2020 г. (5). 3.10.
ЕИСК подчертава тясната връзка между стремежа за постигане на енергийна ефективност и мисията и целите на NextGenerationEU, особено на Механизма за възстановяване и устойчивост.
ЕИСК призовава значителна част от предвидените за зелени проекти 37 % от Механизма за възстановяване и устойчивост да бъде заделена за проекти за енергийна ефективност в съответствие с реалните потребности и нужди във всяка държава членка.
(3) (4) (5)
ОВ C 364, 28.10.2020 г., стр. 143.
Становище на Европейския икономически и социален комитет относно „Преформулиране на фискалната рамка на ЕС за устойчиво възстановяване и справедлив преход“, прието на 20.10.2021 г. (ОВ C 105, 4.3.2022 г., стр. 11).
https://data.consilium.europa.eu/doc/document/ST-22-2020-INIT/bg/pdf.